На основу члана 54. став 2. Закона о добробити животиња ("Службени гласник РС", број 41/2009), члана 20. и 66. Закона о локалној самоуправи ("Службени гласник РС", број 129/2007, 83/2014 - др.закон, 101/2016 - др.закон и 47/2018), члана 14. Статута Градске општине Нишка Бања ("Службени лист Града Ниша", бр. 89/2019-пречишћени текст) и члана 8. Одлуке о држању домаћих животиња и кућних љубимаца на територији Града Ниша ("Службени лист Града Ниша", бр. 35/2021)

Скупштина Градске општине Нишка Бања на седници одржаној 25.06.2021 године, донела је:

**О Д Л У К У**

**О ОДРЕЂИВАЊУ ПОДРУЧЈА ЗА ДРЖАЊЕ ДОМАЋИХ ЖИВОТИЊА И КУЋНИХ ЉУБИМАЦА НА ТЕРИТОРИЈИ ГРАДСКЕ ОПШТИНЕ НИШКА БАЊА**

**I УВОДНЕ ОДРЕДБЕ**

**Члан 1.**

Овом одлуком одређују се места и делови подручја на територији Градске општине Нишка Бања у којима се могу држати домаће животиње и кућни љубимци.

**II МЕРЕ ЗАБРАНЕ**

**Члан 2.**

На урбаном подручју Градске општине Нишка Бања, забрањено је држање домаћих животиња и то: копитара, папкара, живине, кунића и голубова.

Ван урбаног подручју Градске општине Нишка Бања, дозвољено је држање домаћих животиња и то: копитара, папкара, живине, кунића и голубова.

Урбаним подручјем Градске општине Нишка Бања у смислу ове одлуке сматра се подручје насељеног места Нишка Бања, до пруге Ниш-Димитровград.

**III ПРЕЛАЗНЕ И ЗАВРШНЕ ОДРЕДБЕ**

**Члан 3.**

Даном почетка примене ове одлуке, престаје да важи Одлука о држању и заштити домаћих и егзотичних животиња на подручју Градске општине Нишка Бања („Службени лист Града Ниша", бр. 25/2011, пречишћен текст) и Одлука о изменама и допунама одлуке о држању и заштити домаћих и егзотичних животиња на подручју Градске општине Нишка Бања („Службени листГрада Ниша“ бр.19/2018).

**Члан 5.**

Ова одлука ступа на снагу осмог дана од дана објављивања у "Службеном листу Града Ниша".

Број: 06-114/4-2021-01

У Нишкој Бањи, 25.06.2021.године

**СКУПШТИНА ГРАДСКЕ ОПШТИНЕ НИШКА БАЊА**

**Председник**

**др Томислав Костић с.р.**